per

per Redacció

per Redacció diumenge, 27 de gener 2019 - 08:50h | Actualitzat a 27/01/2019 08:58h

| Cedida.

La llei antitabac continua endurint-se. Segons ha avançat SER Catalunya, l'executiu de Torra afegeix noves prohibicions i no es podrà fumar als cotxes, les parades d'autobús, els campus universitaris, els centres comercials descoberts, balnearis o parc aquàtics, ni tampoc a les piscines i platges.

NOU SERVEI DE LLEIDADIARI: T'enviem les notícies més importants de Lleida al WhatsApp totalment gratis. Punxa aquí!

Cada dia moren una mitjana de 27 persones per culpa del tabac a Catalunya, segons dades de l’Agència de Salut Pública de Catalunya. D'aquestes 27, 7 són per causes cardiovasculars. Les noves mesures del Govern pretenen reduir aquest gran efecte del tabac en la salut dels ciutadans.

Tot i que la llei antitabac és d'àmbit estatal, el Govern n'aprofita una altra del 1985 sobre substàncies que poden generar dependència per incloure aquestes mesures en la llei que complementa els pressupostos de la Generalitat, lligant-les així amb l'aprovació dels comptes.

També pots llegir: Intervenen tabac de contraban a un passatger en un vol de l'Aeroport de Lleida

La llei antitabac de 2006 prohibia fumar a la feina i obligava els negocis de restauració a habilitar espais sense fum. Però els canvis no van generar un gran impacte en el consum. El 2011 es va restingir de nou la normativa, que prohibia totalment fumar en bars, restaurants i discoteques. El tabaquisme va davallar clarament, passant d'un 30% de la població fumadora a uin 24% l'any passat, un mínim històric. Tot i així la xifra segueix superant la mitjana de l'OCDE.